English: Thank you, Deputy Minister. I know how committed you are to this field, but, last Thursday, Wales was in the national headlines for the wrong reasons, because we had failed a little boy. Logan Mwangi, as we've heard - and let's call him Logan Mwangi, because the report didn't; the report referred to him constantly as 'Child T'. Logan Mwangi moved from being a bubbly, smiley, laughing child who loved Spider-Man to one who developed a stammer. In the 11 months in which social services knew about him, he suffered four occasions where his life could have been saved, from August 2020 to the time where his arm was broken, bruises found all over him, sexual abuse, to the point where he died in July 2021. He was on the child protection register for two and a half months only, therefore I don't see that a review of child protection register processes are going to help us at all. I know my time is up. I've a lot to say on this issue, as you can imagine, and it really does get me very emotional. I've read lots of reviews like this; unfortunately, they come up with the same things, as you say. My questions to you are twofold. One is: if it's not time for a review of child protection services - . I'm a little bit different here. I don't want an inquiry; an inquiry sounds punitive and blaming - I want a review. I want us to know that as Senedd Members every single child has a chance of being protected, which Logan didn't. So, my first question to you is: if not now, when? Because I don't want to be standing here in 12, 16 months' time and hearing about another child death when we haven't done a review. So, that's my first question. My second is: how can we as Senedd Members here know how well our local authorities are performing in child protection services? Because that is what we want to know the most. There has been no review in Wales of child protection services so far. You've read out lots of other reviews and inquiries, but none has focused on child protection services. I want to hear how our professionals in child protection services want to see a different way of working. That's why I want a review. So, please do respond to me with the answers to those two questions. If not a review now, when? And can we have a situation where Senedd Members know exactly that their local authorities are doing well, or not, and maybe need support, in child protection services? Thank you. Diolch yn fawr iawn.
Welsh: Diolch i chi, Dirprwy Lywydd. Rwy'n gwybod pa mor ymrwymedig yr ydych chi i'r maes hwn, ond, ddydd Iau diwethaf, roedd Cymru yn y penawdau cenedlaethol am y rhesymau anghywir, oherwydd roedden ni wedi siomi bachgen bach. Logan Mwangi, fel clywsom ni - a gadewch i ni ei alw o'n Logan Mwangi, oherwydd ni wnaeth yr adroddiad hynny; roedd yr adroddiad yn cyfeirio ato fel 'Plentyn T' trwy'r amser. Newidiodd Logan Mwangi o fod yn blentyn byrlymus, siriol, doniol a oedd yn hoff o Spider-Man i fod yn un ag atal dweud arno. Yn yr 11 mis lle'r oedd gwasanaethau cymdeithasol yn gwybod amdano, bu pedwar achlysur lle gellid fod wedi achub ei fywyd, o fis Awst 2020 hyd yr amser y torrodd ei fraich, cafwyd ei fod yn gleisiau i gyd, a'i gam-drin yn rhywiol, hyd y dydd y bu farw ym mis Gorffennaf 2021. Roedd ef ar y gofrestr amddiffyn plant am ddim ond dau fis a hanner, felly nid wyf i'n gweld y byddai adolygiad o brosesau'r gofrestr amddiffyn plant o unrhyw gymorth i ni. Fe wn fod fy amser ar ben. Mae gen i lawer i'w ddweud ynglŷn â'r mater hwn, fel gallwch chi ddychmygu, ac mae hyn yn fy ngwneud i'n emosiynol iawn. Rwyf i wedi darllen llawer o adolygiadau fel hyn; yn anffodus, maen nhw'n codi'r un hen bethau, fel rydych chi'n dweud. Mae gen i ddau gwestiwn i chi. Un yw: os nad nawr yw'r amser i gynnal adolygiad o wasanaethau amddiffyn plant - . Rwyf i'n gwahaniaethu ychydig yn hyn o beth. Nid wyf i'n gofyn am ymchwiliad; mae ymchwiliad yn swnio fel rhywbeth ar gyfer cosbi a beio - fe hoffwn i adolygiad. Rwyf am i ni gael gwybod, fel Aelodau'r Senedd, fod gan bob plentyn gyfle i gael ei amddiffyn, ac ni chafodd Logan hynny. Felly, fy nghwestiwn cyntaf i chi yw: os nad nawr, pryd felly? Oherwydd nid wyf i'n dymuno sefyll yn y fan hon ymhen 12, 16 mis a chlywed am farwolaeth plentyn arall a ninnau heb gynnal adolygiad eto. Felly, dyna fy nghwestiwn cyntaf i. Fy ail yw: sut allwn ni Aelodau'r Senedd hon wybod pa mor effeithiol y mae ein hawdurdodau lleol ni o ran eu gwasanaethau amddiffyn plant? Oherwydd dyna beth yr ydym ni'n fwyaf awyddus i'w wybod. Does dim adolygiad wedi bod o wasanaethau amddiffyn plant yng Nghymru hyd yn hyn. Rydych chi wedi darllen allan llawer o adolygiadau ac ymchwiliadau eraill, ond nid oes yr un wedi canolbwyntio ar wasanaethau amddiffyn plant. Fe hoffwn i gael clywed sut y mae ein gweithwyr proffesiynol yn y gwasanaethau amddiffyn plant yn dymuno gweld ffordd amgen o weithio. Dyna pam yr hoffwn i gael adolygiad. Felly, atebwch y ddau gwestiwn hyn i mi, os gwelwch chi'n dda. Os nad oes adolygiad i fod nawr, pryd felly? A allwn ni fod â'r sefyllfa lle mae Aelodau'r Senedd yn gwybod yn union pan fo eu hawdurdodau lleol yn gwneud yn dda, neu fel arall, ac efallai bod angen cymorth arnyn nhw, o ran gwasanaethau amddiffyn plant? Diolch i chi. Diolch yn fawr iawn.